CELEX: 62020TN0334
Language: fi
Date: 2020-05-29 00:00:00
Title: Asia T-334/20: Kanne 29.5.2020 – KH v. EUH

27.7.2020   
            
            
               FI
            
            
               Euroopan unionin virallinen lehti
            
            
               C 247/43
            
         
      Kanne 29.5.2020 – KH v. EUH
      (Asia T-334/20)
      (2020/C 247/59)
      Oikeudenkäyntikieli: ranska
      
         Asianosaiset
      
      
         Kantaja: KH (edustaja: asianajaja N. de Montigny)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 24.7.2019 tehdyn päätöksen siirtää kantaja päätoimipaikkaan ja katsoa, että hän oli ulkomaankomennuksella ainoastaan 1.9.–31.12.2019
               
            
                  —
               
               
                  kumoamaan 29.7.2019 tehdyn päätöksen hylätä viitteellä [luottamuksellinen] kirjattu avustamispyyntö, jonka kantaja oli esittänyt 29.3.2019 kiusaamista merkitsevien tosiseikkojen vuoksi, joista hänen esimiehensä [luottamuksellinen] (1) on ollut vastuussa hänen suhteensa
               
            
                  —
               
               
                  kumoamaan 3.10.2019 laaditun vuoden 2019 arviointikertomuksen (koskien ajanjaksoa 2018), jossa todetaan kantajan työsuorituksen olleen riittämätön
               
            
                  —
               
               
                  kumoamaan 4.11.2019 tehdyn päätöksen olla soveltamatta automaattista palkkaluokassa etenemistä arviointikertomuksen, jossa työsuoritus todetaan riittämättömäksi, vuoksi
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen ryhmään kanneperusteita.
      
                  1.
               
               
                  Siirtopäätöstä vastaan kantaja vetoaa kolmeen kanneperusteeseen:
                  
                              —
                           
                           
                              Ensimmäinen kanneperuste, jonka mukaan huolenpitovelvollisuutta on laiminlyöty ja hyvän hallinnon periaatetta on loukattu
                           
                        
                              —
                           
                           
                              Toinen kanneperuste, jonka mukaan oikeutta tulla kuulluksi ei ole voitu käyttää tehokkaasti
                           
                        
                              —
                           
                           
                              Kolmas kanneperuste, jonka mukaan 2.4.2019 päivätyn muistion perusteluissa on oikeudellinen virhe.
                           
                        
            
                  2.
               
               
                  Avustamispyyntönsä hylkäämispäätöstä vastaan kantaja vetoaa viiteen kanneperusteeseen:
                  
                              —
                           
                           
                              Ensimmäinen kanneperuste, jonka mukaan avustamisvelvollisuutta on laiminlyöty
                           
                        
                              —
                           
                           
                              Toinen kanneperuste, jonka mukaan Euroopan unionin virkamiehiin sovellettavien henkilöstösääntöjen 12 a artiklaa on rikottu
                           
                        
                              —
                           
                           
                              Kolmas kanneperuste, jonka mukaan henkilöstösääntöjen 12 a artiklaa on tulkittu virheellisesti ja on tehty oikeudellinen virhe
                           
                        
                              —
                           
                           
                              Neljäs kanneperuste, jonka mukaan oikeutta tulla kuulluksi tehokkaasti on loukattu
                           
                        
                              —
                           
                           
                              Viides kanneperuste, jonka mukaan analysoitavaksi toimitettuja seikkoja arvioitaessa on tehty ilmeinen arviointivirhe.
                           
                        
            
                  3.
               
               
                  Arviointikertomusta vastaan kantaja vetoaa neljään kanneperusteeseen:
                  
                              —
                           
                           
                              Ensimmäinen kanneperuste, jonka mukaan Euroopan ulkosuhdehallinnon kanta sisältää ristiriitaisuuksia
                           
                        
                              —
                           
                           
                              Toinen kanneperuste, jonka mukaan puolueettomuus- ja neutraalisuusvelvoitteita on laiminlyöty
                           
                        
                              —
                           
                           
                              Kolmas kanneperuste, jonka mukaan avustamisvelvoitetta, huolenpitovelvoitetta ja hyvää hallintoa koskevaa velvoitetta on laiminlyöty
                           
                        
                              —
                           
                           
                              Neljäs kanneperuste, jonka mukaan perusteluja ei ole esitetty ja puolustautumisoikeuksia on loukattu.
                           
                        
            
         (1)  Luottamukselliset tiedot poistettu.